**UMJETNIČKA ŠKOLA BELI MANASTIR**

Kralja Tomislava 2

31 300 Beli Manastir

KLASA: 003-08/20-01/08

URBROJ: 2100/01-08-20-1

U Belom Manastiru, 2. listopada 2020. godine

ČLANOVIMA ŠKOLSKOG ODBORA

- *svima –*

**Temeljem članka 45. Statuta Umjetničke škole Beli Manastir s a z i v a m**

**48. SJEDNICU ŠKOLSKOG ODBORA UMJETNIČKE ŠKOLE BELI MANASTIR**

**koja će se održati 7. listopada 2020. godine u 14,00 sati u Dvorani za produkcije Umjetničke škole Beli Manastir**

Za sjednicu predlažem sljedeći:

**D N E V N I R E D**

1. Usvajanje zapisnika s 47. sjednice Školskog odbora održane elektroničkim putem 11. rujna 2020. godine s početkom u 12,30 sati i završetkom 11. rujna 2020 godine u 23,59 sati
2. Usvajanje Školskog kurikuluma za školsku godinu 2020./2021.
3. Usvajanje Godišnjeg plana i programa rada škole za školsku godinu 2020./2021.
4. Pravilnik o načinu stjecanja i korištenja vlastitih prihoda
5. Pitanja, prijedlozi i razno

PREDSJEDNIK ŠKOLSKOG ODBORA:

**Goran Jurić, prof**.

Obrazloženje uz točke 2. i 3.

Izvadak iz Zakona o odgoju i obrazovanju u osnovnoj i srednjoj školi, (“Narodne novine“ br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19 i 64/20)

Školski kurikulum i godišnji plan i program rada školske ustanove

Članak 28. (NN [152/14](http://www.zakon.hr/cms.htm?id=1671), [68/18](https://www.zakon.hr/cms.htm?id=31279))

(1) Škola radi na temelju školskog kurikuluma i godišnjeg plana i programa rada, a učenički dom na temelju godišnjeg plana i programa rada.

(2) Školski kurikulum utvrđuje dugoročni i kratkoročni plan i program škole s izvannastavnim i izvanškolskim aktivnostima, a donosi se na temelju nacionalnog kurikuluma i nastavnog plana i programa.

(3) Školski kurikulum određuje nastavni plan izbornih i fakultativnih predmeta, izvannastavne i izvanškolske aktivnosti, izborni dio međupredmetnih i/ili interdisciplinarnih tema i/ili modula i druge odgojno-obrazovne aktivnosti, programe i projekte te njihove kurikulume ako nisu određeni nacionalnim kurikulumom.

(4) Školskim kurikulumom se utvrđuje:

– strategija razvoja škole

– aktivnost, program i/ili projekt

– ciljevi aktivnosti, programa i/ili projekta

– namjena aktivnosti, programa i/ili projekta

– nositelji aktivnosti, programa i/ili projekta i njihova odgovornost

– način realizacije aktivnosti, programa i/ili projekta

– vremenik aktivnosti, programa i/ili projekta

– okvirni troškovnik aktivnosti, programa i/ili projekta

– način njegova praćenja.

(5) Školskim kurikulumom mogu se utvrditi i druge odrednice sukladno kurikularnim dokumentima.

(6) Za sudjelovanje učenika u izbornim i fakultativnim predmetima, aktivnostima, modulima, programima i projektima koji nisu obvezni potrebno je informirati roditelje i pribaviti njihovu pisanu suglasnost.

(7) Školski kurikulum donosi školski odbor do 7. listopada tekuće školske godine na prijedlog učiteljskog, odnosno nastavničkog vijeća.

(8) Godišnji plan i program rada donosi se na osnovi nastavnog plana i programa i školskog kurikuluma, a donosi ga školski, odnosno domski odbor do 7. listopada tekuće školske godine.

(9) Godišnjim planom i programom rada školske ustanove utvrđuje se mjesto, vrijeme, način i izvršitelji poslova, a sadrži u pravilu:

– podatke o uvjetima rada,

– podatke o izvršiteljima poslova,

– godišnji kalendar rada,

– podatke o dnevnoj i tjednoj organizaciji rada,

– tjedni i godišnji broj sati po razredima i oblicima odgojno-obrazovnog rada,

– planove rada ravnatelja, učitelja, odnosno nastavnika te stručnih suradnika,

– planove rada školskog, odnosno domskog odbora i stručnih tijela,

– plan stručnog osposobljavanja i usavršavanja, u skladu s potrebama škole,

– podatke o ostalim aktivnostima u funkciji odgojno-obrazovnog rada i poslovanja školske ustanove.

(10) Škola je dužna elektroničkim putem Ministarstvu dostaviti godišnji plan i program te školski kurikulum do 15. listopada tekuće godine.

(11) Školski kurikulum i godišnji plan i program objavljuju se na mrežnim stranicama škole u skladu s propisima vezanim uz zaštitu osobnih podataka.

Dana 6. listopada 2020. godine održane su sjednice Učiteljskog vijeća i Vijeća roditelja. Na sjednicama su predstavljeni prijedlozi Školskog kurikuluma i Godišnjeg plana i programa rada za školsku godinu 2020./2021.

Učiteljsko vijeće usvojilo je prijedloge, a Vijeće roditelja dalo je pozitivno mišljenje o prijedlozima.